Τροποποιημένη πρόταση για ΚΑΝΟΝΙΣΜΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που αφορά την κατανομή των αδειών μεταξύ των κρατών μελών τις οποίες λαμβάνουν βάσει των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών

(υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

A. Στις 10 Δεκεμβρίου 1999, η Επιτροπή υπέβαλε στο Συμβούλιο πρόταση για κανονισμό του Ευρωπαϊκού Κοινοβουλίου και του Συμβουλίου που αφορά την κατανομή των αδειών μεταξύ των κρατών μελών, τις οποίες λαμβάνουν βάσει των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών (COM (1999) 667 τελικό). Στις 27 Απριλίου 2000, η πρόταση εγκρίθηκε από την Οικονομική και Κοινωνική Επιτροπή.

Στις 25 Οκτωβρίου 2000, το Ευρωπαϊκό Κοινοβούλιο γνωμοδότησε επί της προτάσεως στην πρώτη ανάγνωση.

Η Επιτροπή δέχθηκε όλες τις τροπολογίες (1), για τους ακόλουθους λόγους:

Την τροπολογία 1, διότι η αλλαγή της ημερομηνίας κατά την οποία κατανέμονται οι νέες άδειες δεν θα έχει αρνητικές επιπτώσεις στην ορθή εφαρμογή του κανονισμού και ενδέχεται, πράγματι, να βελτιώσει την πρακτική λειτουργία του.

B. Επομένως, η Επιτροπή τροποποιεί την πρότασή της ως εξής:

Με την τροπολογία 1 καθορίζεται νέα προθεσμία έως τη λήξη της οποίας πρόκειται να κατανέμονται οι άδειες.

Οι τροποποιήσεις στην αρχική πρόταση της Επιτροπής έχουν σημειωθεί ως εξής: όπου διαγράφηκαν μέρη του αρχικού κειμένου, χρησιμοποιήθηκε "διαγραφή". νέα ή/και τροποποιημένα μέρη του κειμένου σημειώθηκαν με "μαύρα στοιχεία" και "υπογράμμιση".

1999/0264 (COD)

Τροποποιημένη πρόταση για ΚΑΝΟΝΙΣΜΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που αφορά την κατανομή των αδειών μεταξύ των κρατών μελών τις οποίες λαμβάνουν βάσει των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ TΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυσης της Ευρωπαϊκής Κοινότητας, και ιδίως το άρθρο 71,

την πρόταση της Επιτροπής [1],

[1] ΕΕ C ...

τη γνώμη της Οικονομικής και Κοινωνικής Επιτροπής [2],

[2] ΕΕ C ...

τη γνώμη της Επιτροπής των Περιφερειών [3],

[3] ΕΕ C ...

Ενεργώντας σύμφωνα με τη διαδικασία που ορίζει το άρθρο 251 της συνθήκης [4],

[4] ΕΕ C ...

Εκτιμώντας τα εξής:

(1) Με βάση την απόφαση ............ του Συμβουλίου [5], η Ευρωπαϊκή Κοινότητα συνήψε με τη Δημοκρατία της Βουλγαρίας και με τη Δημοκρατία της Ουγγαρίας συμφωνίες περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών.

[5] ΕΕ C ...

(2) Οι συμφωνίες αυτές προβλέπουν ότι η Κοινότητα λαμβάνει άδειες οδικής διαμετακόμισης από τη Βουλγαρία και από την Ουγγαρία αντίστοιχα.

(3) Είναι αναγκαίο να καθορισθούν οι κανόνες που θα διέπουν την κατανομή και τη διαχείριση των αδειών που θα λαμβάνει η Κοινότητα.

(4) Για λόγους πρακτικής και διαχείρισης, οι άδειες αυτές πρέπει να διατίθενται στα κράτη μέλη από την Επιτροπή.

(5) Προς τον σκοπό αυτόν, πρέπει να καθορισθεί η μέθοδος κατανομής των αδειών. στη συνέχεια, τα κράτη μέλη οφείλουν να χορηγούν τις άδειες που λαμβάνουν στις επιχειρήσεις με αντικειμενικά κριτήρια.

(6) Για να εξασφαλισθεί βέλτιστη χρήση των αδειών, όλες οι μη χορηγηθείσες άδειες πρέπει να επιστρέφονται στην Επιτροπή προς ανακατανομή.

(7) Η χορήγηση των αδειών πρέπει να βασίζεται σε κριτήρια με βάση τα οποία λαμβάνονται πλήρως υπόψη οι παρατηρούμενες ροές χερσαίων μεταφορών μεταξύ Ελλάδας και υπολοίπων κρατών μελών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τους κανόνες κατανομής στα κράτη μέλη των αδειών που λαμβάνει η Κοινότητα με βάση το άρθρο 6 παράγραφος 2 των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών (καλούμενες στο εξής "οι συμφωνίες").

Άρθρο 2

1. Η Επιτροπή κατανέμει τις άδειες σύμφωνα με τις παραγράφους 2 έως 4.

2. Οι άδειες κατανέμονται στα κράτη μέλη σύμφωνα με το Παράρτημα. Με βάση την εμπειρία, και ιδίως με βάση την εξέλιξη των ροών της κυκλοφορίας, η Επιτροπή, εφόσον χρειασθεί και το ενωρίτερο 3 έτη από την έναρξη ισχύος του παρόντος κανονισμού, θα προτείνει στο Συμβούλιο να αποφασίσει τροποποίηση της κατανομής των αδειών στα κράτη μέλη.

3. Οι άδειες για κάθε έτος θα κατανέμονται πριν από τις 15 Οκτωβρίου του προηγουμένου έτους.

4. Ο αριθμός των αδειών που θα κατανεμηθούν για το πρώτο έτος εφαρμογής οιασδήποτε από τις δύο συμφωνίες θα αναπροσαρμοσθεί αναλόγως, εφόσον η συμφωνία τεθεί σε ισχύ μετά την 1η Ιανουαρίου του τρέχοντος τότε έτους.

Άρθρο 3

Τα κράτη μέλη χορηγούν τις άδειες στις επιχειρήσεις που είναι εγκατεστημένες στο έδαφός τους με αντικειμενικά κριτήρια και χωρίς διακριτική μεταχείριση.

Άρθρο 4

Πριν από τις 15 Σεπτεμβρίου κάθε έτους, οι αρμόδιες αρχές των κρατών μελών επιστρέφουν στην Επιτροπή τις άδειες οι οποίες, βάσει των διαθεσίμων δεδομένων και εκτιμήσεων, δεν πρόκειται να χρησιμοποιηθούν έως το τέλος του τρέχοντος έτους. Η Επιτροπή ανακατανέμει τις επιστραφείσες άδειες, λαμβάνοντας υπόψη τον τρόπο κατανομής που παρατίθεται το Παράρτημα και τις αιτήσεις των κρατών μελών για πρόσθετες άδειες.

Άρθρο 5

Ο παρών κανονισμός τίθεται σε ισχύ την επομένη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Bρυξέλλες,

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος

ΠΑΡΑΡΤΗΜΑ

TTTABLE